|  |  |  |
| --- | --- | --- |
| cali |  |  |
| **«Σύστημα ‘’Μέντορας/Φιλαράκι’’»ΚΜΟΠ (Κέντρο Μέριμνας Οικογένειας και Παιδιού)** |  | Θεματική: **Κοινωνική Συναίσθηση και Ευθύνη** Υποθεματική: **Εθελοντισμός**Απευθύνεται σε μαθητές/μαθήτριες: **Ε΄-ΣΤ’ Δημοτικού, Α΄-Β΄-Γ΄ Γυμνασίου**Διάρκεια στο τετράμηνο: **6 εργαστήρια**  |
|  |  |  |
| **Περιγραφή**Το εκπαιδευτικό πρόγραμμα «Σύστημα Μέντορας/Φιλαράκι» απευθύνεται σε μαθητές της Ε’ και ΣΤ’ τάξης του δημοτικού και όλων των τάξεων του γυμνασίου. Ο βασικός στόχος του προγράμματος είναι να συμβάλει και να διευκολύνει τη διαδικασία ένταξης των παιδιών από ευπαθείς ομάδες (μεταναστών/προσφύγων, Ρομά κ.τ.λ.) στο ελληνικό εκπαιδευτικό σύστημα, των καινούργιων μαθητών/τριών που δυσκολεύονται να ενταχθούν σε ένα νέο σχολικό περιβάλλον (α’ γυμνασίου, μαθητών από μεταγραφή), καθώς και των μαθητών/τριών που βιώνουν δυσκολίες στην κοινωνικοποίηση (εκφοβισμός, έλλειψη φίλων στο σχολικό περιβάλλον). Για την επίτευξη αυτού του στόχου, το εκπαιδευτικό πρόγραμμα περιλαμβάνει μια καλή πρακτική που απευθύνεται στους/στις εκπαιδευτικούς και στους/στις μαθητές/τριες και στοχεύει στην ενίσχυση των δεσμών συνεργασίας, κατανόησης και εμπιστοσύνης μεταξύ των μαθητών/τριών, τόσο εντός όσο και εκτός σχολείου.**Στοχευόμενες δεξιότητες**Δεξιότητες-Κύκλος 1: EπικοινωνίαΣυνεργασίαΔεξιότητες-Κύκλος 2: Κοινωνικές ΔεξιότητεςΕνσυναίσθηση και ευαισθησίαΠροσαρμοστικότηταΔεξιότητες -Κύκλος 4: Επίλυση προβλημάτων **Δραστηριότητες** **1ο εργαστήριο:** Παρουσίαση του προγράμματος από τον/την εκπαιδευτικό, εξιστόρηση του ρόλου του μέντορα (από τον Όμηρο) και περιγραφή των καθηκόντων των συμμετεχόντων για τους μέντορες – καθοδηγητές/τριες. (15-30 λεπτά)**2ο εργαστήριο**: Παρουσίαση του προγράμματος από τον/την εκπαιδευτικό, εξιστόρηση του ρόλου του μέντορα (από τον Όμηρο) και περιγραφή των καθηκόντων των συμμετεχόντων για τους/στις καθοδηγούμενους/νες. (15-30 λεπτά) **3ο εργαστήριο**: Καθορισμός των ζευγαριών μέντορα-καθοδηγούμενου σύμφωνα με τις προσωπικές ανάγκες, δεξιότητες και προτιμήσεις των μαθητών/τριών. Δίνεται χρόνος στα ζευγάρια να γνωριστούν καλύτερα, καταγράφοντας ενδιαφέροντα, χόμπι και δραστηριότητες που τους αρέσουν. Δίνεται επιπλέον λίστα δραστηριοτήτων την οποία μπορούν να αξιοποιήσουν οι μαθητές. (15-30 λεπτά Χ2 εάν παραστεί ανάγκη)**4ο εργαστήριο**: Άσκηση τροχού προσωπικής και κοινωνικής ταυτότητας (επισυνάπτεται με οδηγίες εκπαιδευτή/τριας). Η άσκηση ενισχύει την πολυπολιτισμική ενσυναίσθηση και βαθύτερη κατανόηση των ταυτοτήτων των συμμετεχόντων. (45 λεπτά)**5ο εργαστήριο**: Καταγραφή των κοινών δραστηριοτήτων στις οποίες πήραν μέρος τα ζευγάρια. Αξιολόγηση και ανατροφοδότηση σχετικά με τη μέχρι τώρα χρησιμότητα του συστήματος. Συζήτηση και ανταλλαγή ιδεών ανάμεσα στα ζευγάρια. (15-30 λεπτά Χ2 ή Χ3 φορές σε διάστημα 1 μήνα)**6ο εργαστήριο**: Καταγραφή των κοινών δραστηριοτήτων στις οποίες πήραν μέρος τα ζευγάρια. Αξιολόγηση και ανατροφοδότηση σχετικά με τη συνολική χρησιμότητα του συστήματος και την πρόθεση συνέχισής του, με πρωτοβουλία των μαθητών/τριών. Συζήτηση και ανταλλαγή ιδεών ανάμεσα στα ζευγάρια. (45 λεπτά)**Επέκταση**Εάν το σύστημα αποδειχθεί αποτελεσματικό, μπορεί να εφαρμόζεται συστηματικά στη σχολική κοινότητα, με σκοπό την ομαλότερη ένταξη νέων μαθητών/τριών. **Αξιολόγηση**Περιλαμβάνονται φύλλα αυτοαξιολόγησης τόσο από τους εκπαιδευτικούς, όσο και από τους μέντορες και καθοδηγούμενους. Αξιολόγηση πραγματοποιείται και κατά τη διάρκεια των εργαστηρίων.   |  | **Σύνδεση με το Π.Σ:** **Εργαστήριο Δεξιοτήτων****Εκτυπώσιμο Υλικό**-Φύλλα εργασίας με οδηγίες για τους μέντορες (Επισυνάπτονται)**Υποστήριξη εκπαιδευτικού**Πληροφορίες υποβάθρου Οι πληροφορίες επισυνάπτονται σε σχετικό αρχείο Οδηγός Οι Οδηγίες σχετικά με την υλοποίηση και το θεωρητικό πλαίσιο επισυνάπτονται στο σχετικό αρχείοΕπιμόρφωση Ο φορέας μπορεί να υποστηρίξει με παρουσία εκπαιδευτή στην Περιφέρεια Αττικής |